Investigar on la Terra s’acaba: l’Observatori de l’Ebre compleix 30 anys de recerca a l’Antàrtida
Tres dècades de recerca científica a l’Antàrtida. Aquesta és la gran fita que ha assolit l’Observatori de l’Ebre. Des de l’any 1995, investigadors de l’Observatori han viatjat anualment per registrar variacions del camp magnètic terrestre. Un dels investigadors, Miquel Torta, explica com va sortir la iniciativa. Els registres continus que s’han pres a la base antàrtica espanyola Joan Carles I conformen una de les sèries de dades històriques més completes de la investigació polar espanyola. Torta es desplaçarà aquest mes de febrer a l’Antàrtida. Ho farà per setena vegada. Per arribar-hi ha de fer un llarg viatge. Una experiència única en un lloc que qualifica “d’indescriptible”.